Na temelju članka 120. i 122. Zakona o proračunu („Narodne novine“, broj 144/21) te članka 3. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“, broj 67/22) i članka 32.  Statuta Općine Oriovac(„Službeni vjesnik Općine Oriovac“, broj 13/24), Općinsko vijeće Općine Oriovac na svojoj ____ sjednici održanoj __________ 2026. godine, donosi
O D L U K U
o dugoročnom zaduživanju Općine Oriovac u 2026. godini za financiranje projekata sufinanciranih sredstvima Europske unije 

Članak 1.
Općinsko vijeće Općine Oriovac donosi Odluku o dugoročnom zaduživanju Općine Oriovac za financiranje projekata sufinanciranih sredstvima Europske unije (u daljnjem tekstu: Odluka) u iznosu od 2.200.000,00 EUR, pod uvjetima utvrđenim indikativnom ponudom Hrvatske banke za obnovu i razvitak broj SK/IP-264/2026 od 24. kolovoza 2026. godine.

Članak 2.
Dugoročno zaduživanje iz članka 1. ove Odluke realizirat će se sklapanjem ugovora o dugoročnom kreditu s Hrvatskom bankom za obnovu i razvitak, prema uvjetima kako slijedi:

	Korisnik kredita
	Općina Oriovac, Trg hrvatskog preporoda 1, 35250 Oriovac, OIB: 67632922243

	Banka
	Hrvatska banka za obnovu i razvitak (u daljnjem tekstu: HBOR), Strossmayerov trg 9, 10000 Zagreb, OIB: 26702280390

	Iznos kredita
	2.200.000,00 EUR

	Namjena kredita
	Financiranje projekata „Društveno-kulturni centar Lužani“ i „Jačanje kapaciteta DVD-a Oriovac za protupožarnu zaštitu“; građevinski radovi, nadzor, PDV i dr.

	Krajnji rok korištenja kredita
	do 30.09.2028. godine

	Otplata kredita
	10 godina bez počeka

	Rok i način otplate kredita
	u 120 jednakih uzastopnih mjesečnih rata koje dospijevaju zadnjeg dana u mjesecu (1. rata dospijeva 31.10.2028. godine)

	Kamatna stopa
	3,45 % godišnje, fiksna

	Kamatna stopa uz subvenciju
	Kamatnu stopu moguće je subvencionirati od strane HBOR-a te bi ista u tom slučaju iznosila 2,35 % godišnje, fiksno. Subvenciju kamatne stope moguće je odobravati do iskorištenja sredstava subvencije.

	Interkalarna kamata
	U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.

	Zatezna kamata
	U skladu s važećom Odlukom o kamatnim stopama HBOR-a, promjenjiva.

	Naknada za obradu kredita
	0,2 % jednokratno, prije prvog korištenja

	Naknada za rezervaciju sredstava
	Ne naplaćuje se.

	Prijevremena otplata kredita
	Prijevremena otplata moguća je uz prethodnu pisanu obavijest HBOR-u.

	Naknada za prijevremenu otplatu kredita
	Ne naplaćuje se.

	Instrumenti osiguranja kredita
	Standardni instrumenti osiguranja za ovu vrstu financiranja, uključujući, ali ne ograničavajući se na: zadužnicu Korisnika kredita.

	Preduvjeti korištenja kredita i/ili odobrenja

	• dostava sveukupne projektne dokumentacije u skladu sa zahtjevima Kreditodavatelja;
• dostava svih dozvola, suglasnosti i rješenja potrebnih za gradnju;
• dostava instrumenata osiguranja;
• plaćanje svih naknada Kreditodavatelju;
• zahtjev za povlačenje kredita dostavljen s odgovarajućom dokumentacijom;
• dostava suglasnosti Ministarstva financija/Vlade Republike Hrvatske o predmetnom zaduženju kod HBOR-a.



Članak 3.

Na temelju ove Odluke Općinski načelnik Općine Oriovac podnijet će zahtjev za izdavanje suglasnosti Vlade Republike Hrvatske za dugoročno zaduživanje Općine Oriovac.

Članak 4.

Po dobivanju suglasnosti Vlade Republike Hrvatske, Općina Oriovac sklopit će s Hrvatskom bankom za obnovu i razvitak ugovor o kreditu pod uvjetima utvrđenim u članku 2. ove Odluke.

Članak 5.

Ovlašćuje se Općinski načelnik Općine Oriovac za sklapanje ugovora o kreditu iz članka 4. ove Odluke.
Članak 6.

Ova Odluka stupa na snagu danom objave u „Službenom vjesniku Općine Oriovac“.

OPĆINSKO VIJEĆE
OPĆINE ORIOVAC

URBROJ: 
Oriovac, 2026. godine
PREDSJEDNIK OPĆINSKOG VIJEĆA:
____________________________
Miroslav Maričić, univ.spec.oec.
